
  Αθήνα, 30 Απριλίου 2011
Μία "γεμάτη" θέατρο και Μουσική εβδομάδα (2 - 8 Μαΐου 2011) στο Ίδρυμα Μιχάλης Κακογιάννης
Πρεμιέρα για την παράσταση "Parklife" του Στέλιου Λυκουρέση σε σκηνοθεσία του "κινηματογραφικού" Μιχάλη Κωνσταντάτου, τη Δευτέρα 2 Μαΐου που παίζεται σε ένα αυτοκίνητο - σε ένα γκαράζ. Ξεχωριστή Μουσική βραδιά την Τρίτη 3 Μαΐου με τίτλο Retropolis, όπου καλλιτέχνες της νεώτερης μουσικής σκηνής παρουσιάζουν τη δική τους άποψη για το αστικό τραγούδι του μεσοπολέμου, στη ψηφιακή εποχή. Αφιερώματα: στην Ίδρυση Ακαδημίας Λυρικής Τέχνης "Μαρία Κάλλας" από την κ. Β. Παπαντωνίου Πρόεδρο της Ομώνυμης Εταιρείας(Πέμπτη 5 Μαΐου),  και από πλήθος φίλων και μαθητών που τραγουδούν σε ένα αφιέρωμα αγάπης και μνήμης στον διεθνούς φήμης  βαρύτονο Τζων Μοδινό που χάσαμε πρόσφατα (Παρασκευή 6 Μαΐου). 

Η εβδομάδα κλείνει το Σάββατο 7 Μαΐου με τη σοπράνο Βιβιάννα Γιαννάκη, που συνοδευόμενη από τον Αλκίνοο Ιωαννίδη, τον σαξοφωνίστα Δημήτρη Βασιλάκη και άλλους εξαίρετους μουσικούς προσφέρουν μία κατάθεση ψυχής στην παράσταση Soul, με  τραγούδια και εικόνες από την Ελληνική, την Κυπριακή και την Κέλτικη μουσική σκηνή.
Εντωμεταξύ σε διάφορους χώρους του Ιδρύματος έχουν ξεκινήσει και συνεχίζονται οι θεατρικές παραστάσεις: "Γαλαξίας" η ξεχωριστή performance από την ομάδα Blitz, το νεοελληνικό έργο που απέκτησε φανατικούς θεατές  "Το Πράσινο Λεμόνι" της Μ. Καρατζά, με τους 5 προς το παρόν σε σκηνοθεσία Σ. Φιλιππίδου, και η νέα μουσικο-θεατρική παράσταση "Άντρες μετά Μουσικής" με την Νικολέττα Βλαβιανού, σε σκηνοθεσία Λ. Μελεμέ.
Αναλυτική παρουσίαση:
"Parklife"

Στέλιου Λυκουρέση

σε σκηνοθεσία Μιχάλη Κωνσταντάτου,

παραγωγή BLIND SPOT
Από  2/5 έως– 1/6

κάθε Δευτέρα, Τρίτη, Τετάρτη, στις 21:30
Στη δεύτερη παράσταση της η ομάδα blind spot παρουσιάζει ένα πρωτότυπο θεατρικό έργο, που με όλη την απλότητα και τη δομή της κινηματογραφικής γλώσσας, αγγίζει κοινωνικά θέματα και προσωπικές σχέσεις της σύγχρονης εποχής. 

Μια νεαρή διαφημίστρια ξυπνάει μέσα σε ένα αυτοκίνητο, δίπλα σε έναν άγνωστο άντρα. Σιγά - σιγά και με τη βοήθεια του, ανακαλεί πρόσωπα, καταστάσεις, την ταυτότητα του αλλά και πως βρέθηκαν μαζί στο σκοτεινό αυτό παρκινγκ. Όμως είναι αλήθεια αυτά που της λέει; Υπάρχει κάτι στο μυαλό της θαμμένο κάτω από μια άλλη πραγματικότητα; Ο άντρας αυτός όντως είναι ένας συνάδελφος της που την βοήθησε σε μια δύσκολη στιγμή ή είναι κάποιος άλλος; Και τελικά η σχέση τους προκύπτει μέσα από μια ακολουθία τυχαίων γεγονότων ή είναι μια επιλογή δυο ανθρώπων συμπιεσμένων από την καθημερινή τριβή; Μέσα από την λεκτική πάλη στο μπροστινό κάθισμα ενός αυτοκίνητου δυο χαρακτήρες ταξιδεύουν στα όρια των ρόλων τους ως επαγγελματίες και ως άνθρωποι.

Στο τέλος θα βγουν σωσμένοι ή όχι;
Σε αυτή την παράσταση όπου η θεατρική γλώσσα συναντάει την κινηματογραφική, η δύναμη της live δράσης πλαισιώνεται με εικόνες και ήχους, όπου μέσα από την πρωτοτυπία της σκηνοθετικής ιδέας και του κειμένου, ο κόσμος του έργου συστήνεται στο κοινό με έναν εντελώς ανεπάντεχο τρόπο. Η παράσταση PARKLIFE χρησιμοποιεί το γκαράζ του ιδρύματος Μιχάλης Κακογιάννης ρεαλιστικά, αποδίδοντας στο χώρο την αρχική του χρήση και ιδιότητα. Στο χώρο αυτό, ένα αυτοκίνητο γίνεται το βασικό σκηνογραφικό στοιχείο της παράστασης και λειτουργεί σαν μια αυτόνομη κινούμενη θεατρική σκηνή, που καθιστά τους θεατές μάρτυρες ή και ηδονοβλεψίες μιας διαρκώς ανατρεπόμενης κατάστασης. 

Συντελεστές

Κείμενο: Στέλιος Λυκουρέσης
Σκηνοθεσία - σύλληψη: Μιχάλης Κωνσταντάτος
Σκηνικά - Κοστούμια: Γιώργος Καραγιώργος 

Μουσική: Γιώργης Σακελλαρίου 

Φωτισμοί: Γιάννης Φώτου
Γραφιστική επιμέλεια: Πάνος Αγγελόπουλος 

Φωτογραφίες: Τάσος Βρεττός
Ηθοποιοί: Γιώτα Αργυροπούλου, Θανάσης Δόβρης
Ομάδα παραγωγής: Κωνσταντίνος Αϊβαλιώτης, Γιώργος Θεοχαρίδης, 


                         Αλέξης Κατσαρός

"Parklife"

Στέλιου Λυκουρέση

σε σκηνοθεσία Μιχάλη Κωνσταντάτου,

παραγωγή BLIND SPOT
Από  Δευτέρα 2 Μαΐου έως Τετάρτη  1 Ιουνίου 2011
κάθε Δευτέρα, Τρίτη, Τετάρτη στις 21:30
Ίδρυμα Μ. Κακογιάννης,  

Αίθουσα: Ειδικά Διαμορφωμένος Υπόγειος Χώρος

Διάρκεια: 60’

Τιμές εισιτηρίων: 13€  ενιαίο
Παραγωγή: Blind Spot
Χορηγοί της παράστασης: Volkswagen, Lakis Gavalas
*****
Retropolis
Το αστικό τραγούδι του μεσοπολέμου στη ψηφιακή εποχή

Μια μοναδική βραδιά 
την Τρίτη 3 Μαΐου 2011, στις 21:00

Εκπρόσωποι της νέας μουσικής σκηνής δίνουν ραντεβού με τις καλύτερες στιγμές του αστικού τραγουδιού του μεσοπολέμου το βράδυ της Τρίτη 3 Μαΐου 2011 στις 9 το βράδυ στη φιλόξενη στέγη του Ιδρύματος Μιχάλης Κακογιάννης. Στην εκδήλωση θα ακουστούν εκδοχές γνωστών και αγαπημένων τραγουδιών της εποχής του Μεσοπολέμου που αποτελούν εξαιρετικά δείγματα της δουλειάς συνθετών όπως ο Αττίκ, ο Κώστας Γιαννίδης, ο Μιχάλης Σουγιούλ, ο Νίκος Χατζηαποστόλου, ο Μανώλης Χιώτης, ο Γιάννης Κυπαρίσσης κ.α. 
Οι εκδοχές αυτές περιλαμβάνονται σε cd που θα κυκλοφορήσει  για πρώτη φορά την μέρα και στο χώρο της εκδήλωσης και στο οποίο συμμετέχουν με δουλειά τους οι εξής: Θανάσης Αλευράς, Χάρης Αττώνης, Belleville, Cyanna, Δάρνακες, Empty Frame, Full Tattoo, Κώστας Δαλακούρας με την Κρίνθη Ζήρα, Στάθης Δρογώσης, Αλέξανδρος Εμμανουηλίδης/Μαρία Παπαγεωργίου, Ελεάννα Ζεγκίνογλου, Σόφη Κωνσταντινίδου, Matisse με την Αγγελική Ζήκα, Τία Μενούτη, Χρήστος Μουστάκας/Δίδυμο, Προκόπης Πολίτης/Βαγγέλης Ασημάκης, Ηρώ Σάϊα, Tareq, Μαριέττα Φαφούτη, Γιώργης Χριστοδούλου. 

Η εκδήλωση αλλά και η έκδοση του cd είναι μέρη ενός ολοκληρωμένου project που συνδυάζει θέαμα μέσα από μουσική και κείμενα και έχει ως κεντρικό του στόχο να αναδείξει και να προβάλλει, δεδομένων των αναλογιών, τη σχέση ανάμεσα στο τότε και το τώρα, τις ομοιότητες των συμπεριφορών που ξαφνιάζουν αλλά και τις διαχρονικές αξίες και στάσεις ζωής των Αθηναίων απέναντι στα καθημερινά και τα ανθρώπινα…

Σε αυτό το πλαίσιο το cd με τα τραγούδια συνοδεύεται με μια έντυπη έκδοση με μικρά διηγήματα από νέους συγγραφείς που εμπνέονται από τα τραγούδια του μεσοπολέμου και τις “πειραγμένες” εκδοχές τους. Διηγήματα έχουν γράψει οι: Δημήτρης Σωτάκης, Βάσια Τζανακάρη, Γεράσιμος Ευαγγελάτος, Ηλίας Κολοκούρης, Ειρήνη Σουργιαδάκη, Χρύσα Μπαχά, Γιάννης Πλιώτας, Στέργια Κάββαλου, Ειρήνη Μαργαρίτη, Κωνσταντίνα Τασσοπούλου, Γιώργος Ρομπόλας, Άθως Δημουλάς.
Στο project, ο Γιάννης Καστανάκης και ο Νίκος Ασημάκης ανέλαβαν την ευθύνη της οργάνωσης και επιμέλειας της μουσικής εκδήλωσης και της έκδοσης του cd,  ο Άθως Δημουλάς και ο Γιώργος Ρομπόλας έχουν την επιμέλεια της έντυπης έκδοσης, ενώ το γενικό συντονισμό έχουν η Νατάσα Μαστοράκου και ο Βίκτωρας Δήμας. Ξεχωριστή θέση στο όλο project έχει ο Γεράσιμος Ευαγγελάτος στον οποίο ανήκει η αρχική σύλληψη, αλλά και η επιλογή των τραγουδιών.
Το cd, μετά την εκδήλωση,  θα διατίθεται από το πωλητήριο του Ιδρύματος Μιχάλης Κακογιάννης.

Μουσική Παράσταση

Retropolis
Το αστικό τραγούδι του μεσοπολέμου στη ψηφιακή εποχή

Τρίτη 3 Μαΐου 2011, στις 21:00 

Αίθουσα: Θέατρο

Εισιτήρια: 15€ Κανονικό, 

       10€ Φοιτητικό/ Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) 
                        & Ευρωπαϊκής Κάρτας Νέων/ Κάτοχοι Κάρτας Πολιτισμού/ ΑμεΑ
******

Πέμπτη 5 Μαΐου 2011, στις 20:00

Εκδήλωση αφιερωμένη στην Μαρία Κάλλας 

και την ίδρυση Ακαδημίας Λυρικής Τέχνης

Εταιρεία για το Κτήριο της Όπερας & 

της Ακαδημίας Λυρικής Τέχνης "Μαρία Κάλλας" 

Η κ. Βάσω Παπαντωνίου και η Εταιρεία για το Κτήριο της Όπερας & της Ακαδημίας Λυρικής Τέχνης "Μαρία Κάλλας", της οποίας είναι Πρόεδρος, διοργανώνουν εκδήλωση αφιερωμένη στην Μαρία Κάλλας και την προσπάθεια ίδρυσης Ακαδημίας Λυρικής Τέχνης που θα φέρει το όνομά της, την Πέμπτη 5 Μαΐου 2011, στις 20:00.

Το πρόγραμμα περιλαμβάνει:

Πρώτο μέρος:
· Συναυλία: η Maria Bildea, άρπα και η Εριφύλη Γιαννακοπούλου, κοντράλτο σε έργα J. S. Bach, Cl. Debussy, B. Smetana, J. Massenet, Ch. Gounod. 

· Ομιλία της κας Βάσως Παπαντωνίου, Προέδρου της Εταιρείας για το Κτήριο της Όπερας & της Ακαδημίας Λυρικής Τέχνης "Μαρία Κάλλας",  για την αναβάθμιση της μουσικής παιδείας και για την ανάγκη ίδρυσης Ακαδημίας Λυρικής Τέχνης που θα φέρει το όνομα «Μαρία Κάλλας».
Δεύτερο μέρος:

· Σημαντικές στιγμές της Μαρίας Κάλλας. Προβολή με συνεντεύξεις και ρεσιτάλ της. 
· Προβολές με ανέκδοτα ντοκουμέντα από παραγωγές της Εταιρείας για το Κτήριο της Όπερας &  της Ακαδημίας Λυρικής Τέχνης "Μαρία Κάλλας" : 

​- «Στον αστερισμό Μaria Callas – Η καταγωγή ενός μύθου». Προβολή Βίντεο από την Έκθεση στο Εθνικό Κέντρο Ερευνών, 2004 

- «Γλυπτά κοστούμια όπερας» του Νίκου Φλώρου. Προβολή Βίντεο από την ομώνυμη έκθεση με κοστούμια από ανακυκλωμένα υλικά, που διοργανώθηκε στο Μέγαρο Μελά, 2007.  

 - Αποσπάσματα από την μεγάλη συναυλία που παρουσίασε η Εταιρεία στο Ηρώδειο, τον Σεπτέμβριο του 2007. Συμμετείχαν: η Ορχήστρα Μusica Aeterna με Μαέστρο τον Θεόδωρο Κουρεντζή και σολίστ τους Veselina Kasarova και Simone Kermes.

Εταιρεία για το Κτήριο της Όπερας & 

της Ακαδημίας Λυρικής Τέχνης "Μαρία Κάλλας" 

Εκδήλωση αφιερωμένη στην Μαρία Κάλλας 

και την ίδρυση Ακαδημίας Λυρικής Τέχνης
Πέμπτη 5 Μαΐου 2011, στις 20:00
Αίθουσα: Θέατρο

Πληροφορίες:  2103634868 καθημερινές έως Μ. Πέμπτη και από Τρίτη του Πάσχα 12.00 - 17.00

******

ΓΚΑΛΑ ΟΠΕΡΑΣ

Αφιερωμένο στον Διεθνούς Φήμης Βαρύτονο  

ΤΖΩΝ ΜΟΔΙΝΟ

Παρασκευή 6 Μαΐου 2011,  στις 21:00

Ο διάσημος λυρικός καλλιτέχνης βαρύτονος Τζων Μοδινός "έφυγε" από κοντά μας το Ιανουάριο του 2011. Την Παρασκευή 6 Μαΐου 2011, στις 21:00 στο Θέατρο του Ιδρύματος Μιχάλης Κακογιάννης διακεκριμένοι λυρικοί καλλιτέχνες, φίλοι, συνάδελφοι, μαθητές του οργανώνουν  Γκαλά Όπερας, αφιερωμένο στον αείμνηστο καλλιτέχνη. 

Συμμετέχουν (με αλφαβητική σειρά) οι: Λυδία Αγγελοπούλου, Β. Αμιραδάκη, Μάρθα Αράπη, Μ. Γουρνιά, Ελ. Δαβου,  Τζένη Δριβάλα,  Αν. Καλογήρου, Ν. Καραγκιαούρης,  Μαρία Κόκκα, Αν. Κορωναίος,  Άκης Λαλούσης, Μάνος Λορέντζος,  Μαρία Μαρκέτου, Φίλιππος Μοδινός, Σταμάτης Μπερής καθώς και η  χορωδία  «ΑΜΠΙΤΟΥΣ».
Στο πιάνο η Μαριλίνα Τζελέπη.   

Η βραδιά θα περιλαμβάνει άριες και ντουέτα από όπερες στις οποίες ο Τζων Μοδινός άφησε αξέχαστες ερμηνείες, ενώ θα προβληθούν και στιγμιότυπα από την καριέρα του Τζων Μοδινού στα μεγαλύτερα λυρικά θέατρα του κόσμου.

Είσοδος: Ελεύθερη

Πληροφορίες/ Κρατήσεις θέσεων με σειρά προτεραιότητας στα ταμεία του Ιδρύματος (Πειραιώς 206, Ταύρος) και τηλεφωνικά 210 3418579, Δευ – Παρ 11:00 – 14:00

********
"SOUL"
Μουσικό Show
με την υψίφωνο Βιβιάννα Γιαννάκη

συμμετέχει: Αλκίνοος Ιωαννίδης 
σε καλλιτεχνική διεύθυνση: Tejo Bolten
Σάββατο 7 Μαΐου 2011, στις 21:00

Η υψίφωνος Βιβιάννα Γιαννάκη και ο συνθέτης Tejo Bolten (Mecano) δημιούργησαν ένα show, ένα ταξίδι μέσα στο χρόνο και στο χώρο,
 στο παρόν και στο παρελθόν. 
Βασισμένη σε μια ιδέα της Βιβιάννας Γιαννάκη και σε καλλιτεχνική διεύθυνση του Tejo Bolten, η παράσταση "SOUL", είναι μια διαδρομή στη μουσική, την εικόνα και τους ανθρώπους.

Συντονισμένοι με την πορεία ενός κοσμικού ταξιδιού, θα ακούσουμε παραδοσιακούς ήχους από την Ελληνική, Κυπριακή, Κέλτικη παράδοση. Διαχρονικές μουσικές συνθέσεις των Μάνου Χατζιδάκι, Γιάννη Παπαϊωάννου, Βασίλη Τσιτσάνη, Κώστα Γιαννίδη και Dimitri Tiomkin, και σύγχρονες συνθέσεις των Tejo Bolten, Αλκίνοου Ιωαννίδη, Νίκου Ζούδιαρη, Λένας Πλάτωνος, Διονύση Σαββόπουλου και Radiohead.

Τραγούδια για την Αγάπη, τον Έρωτα και τη Ζωή με τη μαγευτική φωνή της Βιβιάννας Γιαννάκη που τα ερμηνεύει a capella, συνοδεία πιάνου και άλλων οργάνων (κιθάρας, κρουστών) καθώς και ηλεκτρονικών ήχων. Όλα αυτά, ενώνονται και δημιουργούν ένα πανέμορφο στερέωμα εικόνων και ήχων.  
Καλεσμένοι και συνοδοιπόροι στη σκηνή είναι ο Αλκίνοος Ιωαννίδης, προσφέροντας απλόχερα  την αγάπη  και το φως του, καθώς και ο εξαιρετικός σαξοφωνίστας και μαγικός μουσικός ταξιδευτής Δημήτρης Βασιλάκης.

Μέσα από τη μελωδία, τη φωνή και την εικόνα, ο θεατής θα περιπλανηθεί στο σύμπαν της ομορφιάς, θα πετάξει σε μια διαφορετική πραγματικότητα όπου οι μνήμες, οι αισθήσεις και οι υπέροχες εμπειρίες που έχει συλλέξει η Ανθρώπινη Ψυχή, επανέρχονται για να τις γευτεί. 

Συντελεστές

Βιβιάννα Γιαννάκη  - Τραγούδι

Tejo Bolten - Μουσική, Οπτικοποίηση

Δήμητρα Χόνδρου – Πιάνο, 

Μάρκος Παπασηφάκις – Κιθάρα, 

Βασίλης Λιόσης –κρουστά

Φιλοξενούμενοι καλλιτέχνες:

Αλκίνοος Ιωαννίδης - Guest Τραγούδι

Δημήτρης Βασιλάκης – Σαξόφωνο, 

"SOUL"

Μουσικό Show
Σάββατο 7 Μαΐου 2011, στις 21:00
Αίθουσα: Θέατρο
Διάρκεια: 90’

Εισιτήρια: 15€ Κανονικό, 

       10€ Φοιτητικό/ Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) 

             & Ευρωπαϊκής Κάρτας Νέων/ Κάτοχοι Κάρτας Πολιτισμού/ ΑμεΑ

        8€ Ατέλειες Σωματείου Μονωδών Λυρικής Σκηνής/ Σπουδαστών 


 Ωδείων
*********

Συνεχίζονται οι παραστάσεις:

Performance
"ΓΑΛΑΞΙΑΣ"

 από την ομάδα BLITZ
Από 29/4 έως 29/5

Κάθε Παρασκευή, Σάββατο, Κυριακή, στις 20:30

Ο ΓΑΛΑΞΙΑΣ είναι μια 4-ωρη περφόρμανς της ομάδας blitz που δημιουργήθηκε για το Low Budget Festival, το Δεκέμβρη του 2010. Μετά την επιτυχία που γνώρισε κατά τις 3 ημέρες που παρουσιάστηκε στο Ίδρυμα Μ. Κακογιάννης, ο ΓΑΛΑΞΙΑΣ παρουσιάζεται ξανά στον ίδιο χώρο. Ο ΓΑΛΑΞΙΑΣ είναι μια τετράωρη παρέλαση ανθρώπων, πραγμάτων, ιδεών, αντικειμένων, κινημάτων, εκφράσεων και λέξεων που έχουν χαθεί. 

Mια σειρά ανθρώπων. Μια εμμονική λίστα. Ένας κατάλογος με όλους αυτούς και όλα αυτά που χάθηκαν ανεπιστρεπτί. Πρόσφατα ή πριν χρόνια ή ακόμη παλιότερα, πριν από αιώνες. Κινηματογραφιστές, τενόροι, βασιλείς, θεοί, φιλόσοφοι, ιδέες, αντικείμενα, δεκαετίες, λέξεις, σκηνοθέτες, ποιητές, εφευρέτες, αγρότες από την Θεσσαλία, μπαρ, συγκροτήματα, διαφημίσεις,  τραγουδιστές, οδοί, χωριά που εγκαταλείφθηκαν, κινήματα τέχνης, εραστές, ερωμένες, τραγούδια, μοντέλα αυτοκινήτων, μοντέλα μηχανών, δικηγόροι, γιατροί από τα Πατήσια ή την Καλαμαριά, φίλοι, φίλες, συγγραφείς, ζωγράφοι, στρατιώτες, αρχιτέκτονες, μαραγκοί, άγιοι, βιβλία, ήρωες βιβλίων, ήρωες από ταινίες, αυτοκράτορες, μάχες, μύθοι, ζώα, παλαιστές, συμμαθητές από την Πάτρα ή την Θεσσαλονίκη, Σταυροφόροι, συνθέτες, πιανίστες, βιολιστές, ψυχολόγοι, βιολονίστες, τσελίστες, αναρχικοί, κομμουνιστές, φασίστες, ναζιστές, σοσιαλιστές, δήμαρχοι, ιεροψάλτες, ηθοποιοί, κλόουν, serial killers, συνήθειες, ονόματα, σπίτια, τραγούδια ξανά, μουσικά όργανα, ιδεοληψίες, δεισιδαιμονίες, μυθικά τέρατα, έπη, χημικοί, βοτανολόγοι, βιολόγοι, χαρτογράφοι, γλύπτες, ποπ είδωλα, τηλεοπτικά κανάλια, νοικοκυρές, απατημένοι σύζυγοι, ποιητές ξανά, ποδοσφαιριστές, πυγμάχοι, ομάδες μπάσκετ, ντισκοτέκ, φίλοι ξανά, μάγοι, ταχυδακτυλουργοί, στρατηγοί, ιππότες, γεωλόγοι, ψυχαναλυτές, παίκτες του baseball.

Στη σκηνή 8 ηθοποιοί πίνουν μαζί με τους θεατές και θυμούνται ανθρώπους που πέθαναν, ιδέες που ξεχάστηκαν, αντικείμενα που έπεσαν σε αχρηστία ή που ξεπεράστηκαν από την εποχή, λέξεις και εκφράσεις που πλέον δεν χρησιμοποιεί κανείς. Μια αφήγηση που διασχίζει ολόκληρη την ιστορία του ανθρώπινου είδους και του ανθρώπινου πνεύματος και μετακινείται εν ριπή οφθαλμού από τη συγκίνηση στη γελοιότητα, από το φτηνό στο σημαντικό, από το χυδαίο στο ποιητικό.
Η performance διαρκεί 4 ώρες. Η ώρα προσέλευσης και αποχώρησης για το κοινό είναι ελεύθερη. Επίσης, και καθώς δεν υπάρχει διάλειμμα, οι είσοδοι και οι έξοδοι των θεατών γίνονται κατά βούληση και σύμφωνα με τις ανάγκες του καθενός. 
Όσο η αφήγηση συνεχίζεται, οι θεατές πηγαινοέρχονται, βγαίνουν να καπνίσουν ή να συζητήσουν. Όταν επιστρέφουν, η performance συνεχίζεται, σαν μια παράξενη γιορτή που πρέπει οπωσδήποτε να μην διακοπεί, μια κοινότητα -ηθοποιών και θεατών- που οφείλει να θυμηθεί μέχρι εξαντλήσεως προκειμένου να κατανοήσει τις μυστηριώδεις συνθήκες κάτω από τις οποίες διαμορφώθηκε αυτό που ζούμε σήμερα.

Συντελεστές

Σκηνοθεσία-Δραματουργία: ομάδα blitz -Γ. Βαλαής, Α. Παπούλια, Χ. Πασσαλής-Σκηνικά-Κοστούμια: Εύα Μανιδάκη 

Φωτισμοί: Τάσος Παλαιορούτας
Ηθοποιοί: Γιώργος Βαλαής, Άρης Αρμαγανίδης, Θάλεια Ιωαννίδου, 


      Ελένη Καραγιώργη, Ελίνα Λούκου, Μιχάλης Μαθιουδάκης, 


      Αγγελική Παπούλια, Νίκος Φλέσσας

Performance
ΓΑΛΑΞΙΑΣ από την ομάδα BLITZ
Από Παρασκευή 29 Απριλίου έως Κυριακή 29 Μαΐου 2011
Κάθε Παρασκευή, Σάββατο, Κυριακή, στις 20:30

Αίθουσα: Ειδικά Διαμορφωμένος Υπόγειος Χώρος 

Διάρκεια: 240’

Εισιτήρια: 15€ Κανονικό, 

       10€ Φοιτητικό/ Κάτοχοι Κάρτας Ανεργίας (ΟΑΕΔ) & Πολυτέκνων 

       (ΑΣΠΕ) & Ευρωπαϊκής Κάρτας Νέων/ Κάτοχοι Κάρτας Πολιτισμού/ΑμεΑ
*****
"Άντρες Μετά  Μουσικής"
της Ελένα Τορνέρο

Με την Νικολέττα Βλαβιανού

σε σκηνοθεσία Λίλλυς Μελεμέ
27 Απριλίου- 12 Μαΐου 2011, στις 21:00
Η Πάττυ, μια γυναίκα γύρω στα 40, δίνει μια τελευταία ευκαιρία στον εαυτό της να ξορκίσει την κακοδαιμονία που την κυνηγάει στις σχέσεις της με το άλλο φύλο, και να βρει επιτέλους τον ιδανικό σύντροφο. Οι άντρες που πέρασαν από τη ζωή της “ζωντανεύουν” ανάγλυφα μπροστά στους θεατές μέσα από σπαρταριστές, αλλά και συγκινητικές αφηγήσεις και περιστατικά. Τα συνοδεύει πάντα ένα ροκ τραγούδι, που ολοκληρώνει με καταλυτικό τρόπο την ανάμνηση. Η Πάττυ ανακαλεί με πολύ χιούμορ και σαρκασμό όλη την ερωτική της διαδρομή. Κάνει επιλεκτικές ή αναγκαστικές στάσεις στους σημαντικότερους άντρες-σταθμούς της για να ξεκαθαρίσει παλαιούς λογαριασμούς και να προχωρήσει σε μια νέα αρχή. Αυτό που αγνοεί, όμως, είναι πως η μοίρα της παίζει ένα πολύ παράξενο παιχνίδι που θα αιφνιδιάσει ηρωίδα και θεατές στο ανατρεπτικό και απροσδόκητο φινάλε του έργου.
Το έργο της καταλανής Έλενα Τορνέρο είναι η ιστορία μιας γυναίκας (που είναι παρούσα), μερικών αντρών (που είναι απόντες) και των τραγουδιών που συντρόφεψαν τη ζωή τους. Μα πάνω από όλα είναι  μια ιστορία για τις δεύτερες ευκαιρίες, για τα λόγια που δεν ειπώθηκαν ποτέ ή ειπώθηκαν σε λάθος χρόνο, για μηνύματα που δεν έφτασαν ποτέ στους παραλήπτες τους, για συμπτώσεις (κωμικές ή τραγικές), για συμφωνίες και διαφωνίες. Και είναι, φυσικά, η ιστορία αυτής της καταραμένης, ακατάληπτης, ανθρώπινης μανίας που ξεπερνά κάθε εμπόδιο, μικρό ή μεγάλο: της μανίας του έρωτα. Γιατί οι άνθρωποι αγαπούν με πολύ παράξενο τρόπο…

ΣΥΝΤΕΛΕΣΤΕΣ ΠΑΡΑΣΤΑΣΗΣ

Μετάφραση: Δημήτρης Ψαρράς - Γιάννης Μαντάς

Σκηνοθεσία: Λίλλυ Μελεμέ
Σκηνικά - κοστούμια: Νατάσα Παπαστεργίου 

Κίνηση: Μόνικα Κολοκοτρώνη

Βοηθός σκηνοθέτη: Ναταλία Κατσαρού

Παίζει η Νικολέττα Βλαβιανού

Ακούγεται ο ραδιοφωνικός παραγωγός του GALAXY Διονύσης Κλάδης 

και οι φίλοι: Δημήτρης Καλαντζής, Λίλλυ Μελεμέ, Δημήτρης Μυλωνάς, 

          Σπύρος Τσεκούρας και ο Νίκος Ψαρράς
Το styling και τη φωτογράφηση επιμελήθηκε ο Βασίλης Θέος

Εκτέλεση παραγωγής: 

"Άντρες μετά Μουσικής" 
για λίγες παραστάσεις 
Ημερομηνίες παραστάσεων 27, 28 Απριλίου & 2, 3, 4, 5, 9, 10,  11, 12 Μαΐου
Ώρα έναρξης: 21.00
Ίδρυμα Μιχάλης Κακογιάννης, MCF  bar - restaurant
Διάρκεια: 70'  

Τιμές εισιτηρίων: 12€, ενιαίο  
Χορηγός: design shop

Χορηγός Επικοινωνίας GALAXY

****

"Το Πράσινο Λεμόνι"

Μέτης Καρατζά

σε σκηνοθεσία  Σοφίας Φιλιπππίδου

με τους "5 προς το παρόν"
Παράταση παραστάσεων: από 29/4 έως 15/5 

κάθε Παρασκευή, Σάββατο και Κυριακή, στις 21:00


Τι κοινό μπορεί να έχουν ένα μοχίτο, ένας κουκουλοφόρος και ... η Λέλα Καραγιάννη; Η απάντηση στο "Πράσινο Λεμόνι" που διαδραματίζεται σε φυσικό χώρο Bar και στο MCF coffee bar restaurant, και έχει ήδη αγαπηθεί από τους πολυάριθμους θεατές του.

Υπόθεση του έργου:  Ένα βράδυ που καίγεται η Αθήνα κατά τη διάρκεια ενός μεγάλου συλλαλητηρίου, βρίσκουν καταφύγιο σε ένα Bar, ένας δημόσιος υπάλληλος, μια μητέρα ντυμένη emo με την φοιτήτρια κόρη της...και ένας παράξενος "γνωστός άγνωστος" κουκουλοφόρος. Εκεί, μαζί με τον μπάρμαν, στην προσπάθειά τους να κρύψουν ένοχα μυστικά, θα υποδυθούν ρόλους του παραλόγου και της φάρσας!! Μέσα από σάτιρα και κωμικές καταστάσεις, γίνεται 
ένα ψυχογράφημα της ανθρώπινης ύπαρξης και ακούγονται αλήθειες για τις σχέσεις, την πολιτική, την Ελλάδα του σήμερα..

Σημειώνει η Σοφία Φιλιππίδου: Το «πράσινο λεμόνι» της Μέτης Καρατζά είναι ένα γνήσιο ελληνικό έργο, ολοκαίνουργιο που φέρνει κάτι από τις μυρωδιές της  άνθησης του ελληνικού έργου της δεκαετίας της μεταπολίτευσης αλλά και την πίκρα της  μοναξιάς, που επέφεραν τα τριάντα χρόνια έκτοτε.

Οι 5 ήρωες του, απλοί λαϊκοί άνθρωποι της καθημερινότητας, «κλείνονται» μέσα σε ένα μπαρ σε συνθήκη φόβου (έξω η Αθήνα καίγεται εξ αιτίας μιας διαδήλωσης) και εκεί μέσα τα λένε όλα ή σχεδόν όλα…  «ανοίγονται».

Η θεατρική σύμβαση του «πολύ κοντά εξ ανάγκης» λειτουργεί άλλη μια φορά καταλυτικά, και ξεκλειδώνει μνήμες, απελευθερώνει πάθη, φέρνει στην επιφάνεια ματαιωμένα όνειρα και προσδοκίες και δίνει εν τέλει μια απελπισμένη προοπτική στην ελπίδα.

Ανέβασα το έργο με μεγάλη αγάπη που έχω έτσι κι αλλιώς για το θέατρο  και με μεγάλη χαρά γιατί το αγάπησα.

Στηρίχτηκα στους έμπειρους ηθοποιούς της ομάδας και έκανα μια σύνθεση όλων των ειδών του θεάτρου που ξέρω, γιατί πιστεύω ότι η παγκόσμια θεατρική γλώσσα είναι μία και στοχεύει στην επικοινωνία μέσω της αλήθειας και της χαράς του παιχνιδιού". Σοφία Φιλιππίδου

Συντελεστές παράστασης
Κείμενο:        Μέτη Καρατζά 
Σκηνοθεσία: Σοφία Φιλιππίδου
Παίζουν: Τάσος Παπαδόπουλος
                 Σταύρος Καλός
                 Μέτη Καρατζά
                 Κατερίνα Τσεβά
                 Ερνέστος Βουτσίνος
Παραγωγή Mark the Day

"Το πράσινο λεμόνι" 
από την Παρασκευή 29 Απριλίου έως την Κυριακή 15 Μαΐου 2011
Κάθε Παρασκευή, Σάββατο και Κυριακή   στις 21:00 (ώρα προσέλευσης 20:30)
Ίδρυμα Μ. Κακογιάννης,  MCF  bar - restaurant

Διάρκεια: 1:15'  

Τιμές εισιτηρίων: 12€  

MCF  bar - restaurant, Τηλέφωνο Κρατήσεων για φαγητό: 6937 037 040

*******

Ίδρυμα Μιχάλης Κακογιάννης

Πειραιώς 206, Ταύρος, Αθήνα 117 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Iστοσελίδα του Ιδρύματος www.mcf.gr 

Εισιτήρια προπωλούνται και στα PUBLIC: 
- Συντάγματος, Καραγεώργη Σερβίας 1, Πλ. Συντάγματος, Αθήνα 
Τηλ. 210 324 6210 begin_of_the_skype_highlighting, 210 324 6210      end_of_the_skype_highlighting
- Πειραιά, Γρηγορίου Λαμπράκη 152-154, Πειραιάς 

Τηλ. 210 412 6400 begin_of_the_skype_highlighting,  210 412 6400      end_of_the_skype_highlighting
Ωράριο λειτουργίας PUBLIC: Σάββατο, 09:00 – 20:00 Καθημερινές, 09:00 – 21:00

Υποστηρικτές Ιδρύματος Μ. Κακογιάννης
Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης

 Ως 3

ελculture.gr

clickatlife.gr

mediasoup.gr

camerastyloonline.wordpress.com
culturenow.gr
Γραφείο Τύπου ΙΜΚ:  Χαρά Πετρούνια 

210 52 44 648, 6972 710 991, e-mail: x-petrouyia@ath.forthnet.gr
